2002D0371 — LV — 19.12.2008 — 003.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS 2002/371/EK (2002. gada 15. maijs), ar ko nosaka ekoloģiskos kritērijus Kopienas ekomarķējuma piešķiršanai tekstilizstrādājumiem un groza Lēmumu 1999/178/EK (paziņots ar dokumentu Nr. C(2002) 1844) (Teksts attiecas uz EEZ) (OV L 133, 18.5.2002, p.29)

Grozīta ar:









▼B

KOMISIJAS LĒMUMS 2002/371/EK

(2002. gada 15. maijs),

ar ko nosaka ekoloģiskos kritērijus Kopienas ekomarķējuma piešķiršanai tekstilizstrādājumiem un groza Lēmumu 1999/178/EK

(paziņots ar dokumentu Nr. C(2002) 1844)

(Teksts attiecas uz EEZ)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma sistēmu ( 1 ), jo īpaši tās 4. pantu un 6. panta 1. punktu, tā kā: (1) Regulas (EK) Nr. 1980/2000 3. pantā paredzēts, ka ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus. (2) Regulā (EK) Nr. 1980/2000 paredzēts atbilstīgi ražojumu grupām noteikt īpašus ekomarķējuma kritērijus. (3) Tajā arī paredzēts, ka īpašos ekomarķējuma kritērijus, kā arī ar tiem saistītās vērtēšanas un pārbaudes prasības laikus pārskata pirms katrai ražojumu grupai noteikto kritēriju spēkā esības termiņa beigām. Pēc pārskatīšanas tiek pagarināts to spēkā esības termiņš, tie tiek atcelti vai pārskatīti. (4) Atspoguļojot tirgus norises, ieteicams pārskatīt ekoloģiskos kritērijus, kuri noteikti ar Komisijas 1999. gada 17. februāra Lēmumu 1999/178/EK, ar ko nosaka ekoloģiskos kritērijus Kopienas ekomarķējuma piešķiršanai tekstilizstrādājumiem ( 2 ). Turklāt jāgroza minētā lēmuma spēkā esības termiņš, kas pagarināts ar Komisijas Lēmumu 2001/831/EK ( 3 ). (5) ir jāpieņem jauns Komisijas lēmums, ar ko minētajai ražojumu grupai noteiktu īpašus ekoloģiskos kritērijus, kas būtu spēkā piecus gadus; (6) Lai uzņēmējsabiedrībām, kuru ražojumiem pirms šā jaunā lēmuma pieņemšanas bijis piešķirts ekomarķējums, būtu pietiekami ilgs laiks ražojumus pielāgot tā, lai tie atbilstu jaunajiem kritērijiem, ir lietderīgi, ka ierobežotā laikposmā, kas nepārsniedz 12 mēnešus, vienlaikus ir spēkā ar šo lēmumu noteiktie jaunie kritēriji un ar Lēmumu 1999/178/EK iepriekš noteiktie kritēriji. (7) Šajā lēmumā noteikto kritēriju pamatā ir kritēriju projekts, kuru izstrādājusi Eiropas Savienības Ekomarķējuma komiteja, kas izveidota saskaņā ar Regulas (EK) Nr. 1980/2000 13. Pantu. (8) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu, tā kā: IR PIEŅĒMUSI ŠĀDU LĒMUMU.







1. pants

Lai tekstilizstrādājumiem piešķirtu Regulā (EK) Nr. 1980/2000 noteikto Kopienas ekomarķējumu, tiem jāietilpst ražojumu grupā “tekstilizstrādājumi”, kas definēta 2. pantā, un tiem jāatbilst šā lēmuma pielikumā noteiktajiem ekoloģiskajiem kritērijiem.

2. pants

Ražojumu grupā “tekstilizstrādājumi” ietilpst:

apģērba piederumi un aksesuāri no tekstilmateriāliem: apģērba piederumi un aksesuāri (piemēram, kabatlakatiņi, šalles, somas, iepirkumu somas, mugursomas, jostas, u.c.), kuri satur vismaz 90 masas % tekstilšķiedru;

iekštelpu tekstilizstrādājumi: tekstilizstrādājumi lietošanai telpās, kuru sastāvā ir ne mazāk par 90 masas % tekstilšķiedru. Izņēmums ir sienas paklāji un grīdsegas;

šķiedras, dzijas un audumi: paredzēti apģērba piederumiem un aksesuāriem no tekstilmateriāliem, vai iekštelpu tekstilizstrādājumiem.

Attiecībā uz “apģērba piederumiem un aksesuāriem no tekstilmateriāliem” un “iekštelpu tekstilizstrādājumiem” : aprēķinot tekstilšķiedru masas daļu, neņem vērā pūkas, spalvas, plēves un pārklājumus.

3. pants

Administratīviem mērķiem ražojumu grupai piešķir ciparu kodu “016”.

4. pants

Lēmuma 1999/178/EK 3. pantu aizstāj ar šādu pantu:

“Ražojumu grupas definīcija un tai noteiktie ekoloģiskie kritēriji ir spēkā līdz 2003. gada 31. maijam.”

▼M3

5. pants

Ekoloģiskie kritēriji ražojumu grupai “tekstilizstrādājumi” un ar tiem saistītās vērtēšanas un verifikācijas prasības ir spēkā līdz 2009. gada 31. decembrim.

▼B

6. pants

Šis lēmums ir adresēts dalībvalstīm.









PIELIKUMS

PAMATPRINCIPI

Kritēriju mērķi

Šo kritēriju mērķis jo īpaši ir veicināt ar svarīgākajiem tekstilrūpniecības procesiem, tostarp vērpšanu, aušanu, adīšanu, balināšanu, krāsošanu un apdari, saistītā ūdens piesārņojuma samazināšanu.

Kritēriji ir noteikti līmeņos, kas veicina to, ka tiek marķēti tekstilizstrādājumi, kuriem ir mazāka ietekme uz vidi.

Novērtēšanas un verifikācijas prasības

Konkrētas novērtēšanas un verifikācijas prasības norādītas katram kritērijam atsevišķi.

Gadījumos, kad pieteikuma iesniedzējam jāiesniedz deklarācijas, dokumentācija, analīžu rezultāti, testēšanas pārskati vai citas liecības par kritēriju ievērošanu, ir skaidrs, ka to izcelsme var būt attiecīgi no paša pieteikuma iesniedzēja un/vai tā piegādātāja(-iem) u.c.

Attiecīgos gadījumos var izmantot citas, konkrētajam kritērijam nenorādītas testēšanas metodes, ja to līdzvērtīgumu ir akceptējusi kompetentā iestāde, kas izskata pieteikumu.

Funkcionālā vienība, uz kuru attiecina konkrētos rādītājus, ir tekstilizstrādājuma 1 kg normālos apstākļos (gaisa relatīvais mitrums 65 % ± 2 %, un 20 °C ± 2 °C temperatūra); šie standartapstākļi noteikti standartā ISO 139 Textiles — standard atmospheres for conditioning and testing).

Ja vajadzīgs, kompetentās iestādes var pieprasīt iesniegt papildus dokumentus un veikt neatkarīgu verifikāciju.

Kompetentajām iestādēm, izskatot pieteikumus un uzraugot atbilstību šajā pielikumā noteiktajiem kritērijiem, ir ieteicams ņemt vērā atzītu vides pārvaldības sistēmu īstenošanu, piemēram, EMAS vai ISO 14001 (piezīme: šādas pārvaldības sistēmas nav obligātas)

KRITĒRIJI

Ekoloģiskie kritēriji iedalīti trijās lielās kategorijās: tekstilšķiedru, tekstilrūpniecības procesu un ķīmisko vielu, kā arī to piemērotības kritēriji.

KRITĒRIJI TEKSTILŠĶIEDRĀM

Šajā iedaļā noteikti kritēriji šādām šķiedrām: akrilšķiedrai, kokvilnai un citām dabīgajām sēklapvalka šķiedrām, elastāna šķiedrai, linšķiedrai un citām lūksnes šķiedrām, nemazgātai vilnai un citām dzīvnieku šķiedrām, mākslīgajām celulozes šķiedrām, poliamīdšķiedrām, poliesteršķiedrām un polipropilēnšķiedrām. Var izmantot arī citas šķiedras, kurām nav noteikti īpaši ekoloģiskie kritēriji, izņemot minerālšķiedras, stiklšķiedras, metālu šķiedras, oglekļa šķiedras un citas neorganisko materiālu šķiedras.

Kritērijus, kas attiecīgajam tekstilšķiedru veidam noteikti šajā iedaļā, var neievērot, ja attiecīgās šķiedras daudzums gatavā ražojumā ir mazāks nekā 5 %. Tos var neievērot arī tad, ja šķiedras iegūtas otrreizējā pārstrādē. Šajā kontekstā otrreizējā pārstrādē iegūtas šķiedras ir šķiedras, kas iegūtas tikai no tekstilmateriālu vai apģērbu ražošanas atgriezumiem, vai no pēclietošanas atkritumiem (tekstilmateriālu vai citiem atkritumiem). Tomēr vismaz 85 masas % šķiedru izstrādājumā jāatbilst vai nu attiecīgajām šķiedrām noteiktajiem kritērijiem, ja tādi ir, vai arī šķiedrām jābūt iegūtām otrreizējā pārstrādē.

Novērtēšana un verifikācija:

Pretendents iesniedz sīku informāciju par tekstilizstrādājuma sastāvu.

1. Akrils

a) Akrilnitrila saturs neapstrādātajās šķiedrās, ko izved no ražotnes, ir mazāks nekā 1,5 mg/kg. Novērtēšana un verifikācija: Pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ekstrakcija ar verdošu ūdeni un kvantitatīva noteikšana kapilārajā gāzu šķidruma hromatogrāfijā.

b) Akrilnitrila emisija gaisā (polimerizācijā un līdz sagatavošanai vērpšanai), ko izsaka kā vidējo lielumu gadā, ir mazāka nekā 1 g/kg saražotās šķiedras. Novērtēšana un verifikācija: Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

2. Kokvilna un citas dabīgās sēklapvalka šķiedras (arī kapoks)

Kokvilna un citas dabīgās sēklapvalka šķiedras (turpmāk “kokvilna”) nesatur vairāk kā 0,05 ppm (izmantojot noteikšanas metodi ar atbilstīgu jutību) šādu ķīmisko vielu: aldrīns, kaptafols, hlordāns, DDT, dieldrīns, endrīns, heptahlors, heksahlorbenzols, heksahlorcikloheksāns (visi izomēri), 2,4,5-T, hlordimeforms, hlorbenzilāts, dinosebs un tā sāļi, monokrotofoss, pentahlorfenols, toksafēns, metamidofoss, metilparations, fosfamidons.

Šo prasību nepiemēro, ja vairāk nekā 50 % kokvilnas, kas ir ražojumā, ražota atbilstīgi bioloģiskās lauksaimniecības metodēm, tas ir, neatkarīga organizācija ir apliecinājusi, ka kokvilna ražota saskaņā ar ražošanas un inspicēšanas prasībām, kuras noteiktas Padomes 1991. gada 24. jūnija Regulā (EEK) Nr. 2092/91 par lauksaimniecības produktu bioloģisku ražošanu un attiecīgām norādēm uz lauksaimniecības produktiem un uz pārtikas ( 4 ).

Šo prasību nepiemēro, ja var iesniegt dokumentārus pierādījumus, kas apliecina to lauksaimnieku identitāti, kuri ražojuši vismaz 75 % kokvilnas, kas izmantota gatavajā ražojumā, un minēto lauksaimnieku deklarāciju par to, ka iepriekšminētās vielas nav lietotas kokvilnas laukos vai kokvilnas augiem, no kuriem iegūta kokvilna, vai kokvilnas apstrādei.

Ja 100 % kokvilnas, kas ir ražojumā, ražota atbilstīgi bioloģiskās lauksaimniecības metodēm, tas ir, neatkarīga organizācija ir apliecinājusi, ka kokvilna ražota saskaņā ar ražošanas un inspicēšanas prasībām, kuras noteiktas Padomes Regulā (EEK) Nr. 2092/91, pretendents aiz ekomarķējuma var norādīt “bioloģiski ražota kokvilna”.

Pieteikuma iesniedzējs iesniedz apliecinājumus par bioloģiskās lauksaimniecības sertificēšanu vai dokumentāciju par to, ka nav lietotas attiecīgās ķīmiskās vielas, vai testēšanas pārskatu, kas sagatavots, izmantojot šādas testēšanas metodes: attiecīgi US EPA 8081 A (hlororganiskie pesticīdi ar ultraskaņas vai Soksleta ekstrakciju nepolārā šķīdinātājā (izooktānā vai heksānā)), US EPA 8151 A (hlorētie herbicīdi, izmantojot metanolu) US EPA 8141 A (fosfororganiskie savienojumi) un US EPA 8270 C (vāji gaistoši organiskie savienojumi).

3. Elastāns

a) Nedrīkst izmantot alvorganiskos savienojumus. Novērtēšana un verifikācija: Pieteikuma iesniedzējs iesniedz deklarāciju par šādu vielu neizmantošanu.

b) Aromātisko diizocianātu emisija gaisā polimerizācijas un vērpšanas laikā, kura izteikta gada vidējās vērtības veidā, nepārsniedz 5 mg/kg saražotās šķiedras. Novērtēšana un verifikācija: Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

4. Linšķiedra un citas lūksnes šķiedras (tostarp kaņepju, džutas un rāmijas šķiedras)

Linšķiedru un pārējās lūksnes šķiedras neiegūst ar mērcēšanu, ja vien mērcēšanas ūdeni neattīra tā, ka tā ķīmiskais skābekļa patēriņš (ĶSP) vai kopējais organiskā oglekļa (TOC) saturs samazinās par vismaz 75 % pēc kaņepāju mērcēšanas un vismaz par 95 % pēc linu un pārējo lūksnes šķiedraugu mērcēšanas.

Novērtēšana un verifikācija:

Ja izmanto mērcēšanu ūdenī, pieteikuma iesniedzējs iesniedz testēšanas pārskatu, kura sagatavošanai izmantotas šāda testēšanas metode: ISO 6060 (ĶSP).

5. Nemazgāta vilna un citas dzīvnieku šķiedras (tostarp aitas, kamieļa, alpakas un kazas vilna)

a) Kopējais šādu vielu saturs nepārsniedz 0,5 ppm: γ-heksahlorcikloheksans (lindāns), α-heksahlorcikloheksāns, β-heksahlorcikloheksāns, c-heksahlorcikloheksāns, aldrīns, dieldrīns, endrīns, p, p'-DDT, p, p'-DDD.

b) Kopējais šādu vielu saturs nepārsniedz 2 ppm: diazinons, propetamfoss, hlorfenvinfoss, dihlorfentions, hlorpirifoss, fenhlorofoss.

c) Kopējais šādu vielu saturs nepārsniedz 0,5 ppm: cipermetrīns, deltametrīns, fenvalerāts, cihalotrīns, flumetrīns.

d) Kopējais šādu vielu saturs nepārsniedz 2 ppm: diflubenzurons, triflumurons. Šīs prasības (kā noteikts a), b), c) un d) daļās un katrā atsevišķi) nepiemēro, ja var iesniegt dokumentārus pierādījumus, kas apliecina to lauksaimnieku identitāti, kuri ražojuši vismaz 75 % vilnas vai attiecīgās dzīvnieku šķiedras, un minēto lauksaimnieku deklarāciju par to, ka iepriekšminētās vielas nav lietotas attiecīgajos laukos vai attiecīgajiem dzīvniekiem. Novērtēšana un verifikācija attiecībā uz a), b), c) un d) daļu: Pieteikuma iesniedzējs iesniedz iepriekš minētos dokumentus, vai arī testēšanas pārskatu, kura sagatavošanai izmantota šāda testēšanas metode: IWTO Draft Test Method 59.

e) Kanalizācijā novadīto vilnas mazgāšanas notekūdeņu ĶSP nepārsniedz 60 g/kg nemazgātas vilnas, un notekūdeņi jāattīra centralizētajās notekūdeņu attīrīšanas iekārtās tā, lai ĶSP samazinātos vismaz par 75 %. Attiecībā uz vilnas mazgāšanas notekūdeņiem, ko attīra ražotnē un novada virszemes ūdeņos, ĶSP nepārsniedz 5 g/kg nemazgātas vilnas. Virszemes ūdeņos novadīto attīrīto notekūdeņu pH ir 6 līdz 9 (ja vien saņemošo ūdeņu pH nav ārpus minētā intervāla) un temperatūra ir mazāka par 40 C (ja vien saņemošā ūdens temperatūra nav par to augstāka). Novērtēšana un verifikācija: pieteikuma iesniedzējs iesniedz testēšanas pārskatu, kura sagatavošanai izmantotas šāda testēšanas metode: ISO 6060.

6. Mākslīgās celulozes šķiedras (tostarp viskozes šķiedras, lyocell šķiedras, acetātšķiedras, cupro šķiedras, triacetātšķiedras)

a) AOX (adsorbējamo organiski saistīto halogēnu) saturs šķiedrā nepārsniedz 250 ppm. Novērtēšana un verifikācija: pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ISO 11480.97 (sadedzināšana kontrolētos apstākļos un mikrokulonometrija).

b) Viskozes šķiedrām tas sēra saturs sēra savienojumu emisijās atmosfērā, kuru izsaka kā vidējo lielumu gadā, nepārsniedz 120 g/kg saražotās pavedienšķiedras un 30 g/kg saražotās štāpeļšķiedras. Ja konkrētajā vietā ražo abu veidu šķiedras, tad kopējā emisija nedrīkst pārsniegt atbilstīgo vidējo svērto lielumu. Novērtēšana un verifikācija: Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

c) Attiecībā uz viskozes šķiedrām tā cinka emisija ūdenī no ražotnes, kuru izsaka kā vidējo lielumu gadā, nepārsniedz 0,3 g/kg šķiedras. Novērtēšana un verifikācija: Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

d) Attiecībā uz cupro šķiedrām tas vara saturs no ražotnes novadītajos notekūdeņos, kuru izsaka kā vidējo lielumu gadā, nepārsniedz 0,1 ppm. Novērtēšana un verifikācija : Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

7. Poliamīda šķiedra

Tā N2O emisija gaisā no monomēra ražošanas, kuru izsaka kā vidējo lielumu gadā, nepārsniedz 10 g/kg saražotās poliamīda 6 šķiedras, un 50 g/kg saražotās poliamīda 6,6 šķiedras.

Novērtēšana un verifikācija:

Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

8. Poliesteris

a) antimona saturs poliesteršķiedrās nepārsniedz 260 ppm. Ja antimonu neizmanto, pieteikuma iesniedzējs aiz ekomarķējuma var pievienot uzrakstu “nesatur antimonu” (vai tam līdzvērtīgu tekstu). Novērtēšana un verifikācija: Pieteikuma iesniedzējs iesniedz deklarāciju par to, ka antimona savienojumi netiek izmantoti, vai testēšanas pārskatu, kura sagatavošanai izmantota šāda testēšanas metode: tieša noteikšana ar atomu absorbcijas spektrometrijas metodi. Testēšanu veic neapstrādātajai šķiedrai pirms tās jebkāda veida apstrādes ar slapjo paņēmienu.

b) Gaistošo organisko savienojumu (GOS) tās emisijas no polimerizācijas, kuras izsaka kā vidējo lielumu gadā, nepārsniedz 1,2 g/kg saražoto poliesteru sveķu. (Pie GOS pieder visi organiskie savienojumi, kuru tvaika spiediens 293,15 K temperatūrā ir 0,01 kPa vai lielāks, vai kuriem konkrētajos lietošanas apstākļos ir atbilstīgā gaistamība.) Novērtēšana un verifikācija: Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

9. Polipropilēns

Neizmanto pigmentus uz svina bāzes.

Novērtēšana un verifikācija:

Pieteikuma iesniedzējs iesniedz deklarāciju par šādu pigmentu neizmantošanu.

KRITĒRIJI PROCESIEM UN ĶĪMISKAJĀM VIELĀM

Attiecīgie šajā iedaļā noteiktie kritēriji attiecas uz visiem ražojumu ražošanas posmiem, tostarp šķiedru ražošanu. Tomēr ir pieļaujams, ka otrreizējā pārstrādē iegūtajās šķiedrās ir kādas krāsvielas vai citas vielas, kuras saskaņā ar šiem kritērijiem nedrīkst izmantot, ja tās izmantotas šķiedru iepriekšējā aprites ciklā.

10. Šķiedru un dziju apdares materiāli un palīglīdzekļi

a) Lielums: vismaz 95 % (sausnas) šķiedru vai dzijas ietaukošanas līdzekļu komponentu ir ar pietiekamu bioloģiskās noārdīšanās spēju vai atdalāmi notekūdeņu attīrīšanas iekārtās, vai arī izmantojami otrreizējai pārstrādei. Novērtēšana un verifikācija: Šajā sakarā uzskata, ka viela ir “pietiekami bioloģiski noārdāma vai atdalāma”, — ja pēc 28 dienām bioloģiskās noārdīšanās pakāpe, kas noteikta ar OECD 301 A, OECD 301 E, ISO 7827, OECD 302 A, ISO 9887, OECD 302 B vai ISO 9888 metodi, ir vismaz 70 %, — vai ja pēc 28 dienām bioloģiskās noārdīšanās pakāpe, kas noteikta ar OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 vai ISO 14593 metodi, ir vismaz 60 %, — vai ja pēc 28 dienām bioloģiskās noārdīšanās pakāpe, kas noteikta ar OECD 303 vai ISO 11733 metodi, ir vismaz 80 %, — vai ja par vielām, kurām minētās noteikšanas metodes nav izmantojamas, iesniegti pierādījumi par līdzvērtīgu bioloģiskās noārdīšanās vai izdalīšanās līmeni. Pieteikuma iesniedzējam jāiesniedz attiecīga dokumentācija, drošības datu lapas, testēšanas pārskati un/vai deklarācijas, norādot testēšanas metodes un iepriekšminētajiem atbilstīgus testēšanas rezultātus, kuri apliecina, ka šis kritērijs ir ievērots attiecībā uz visiem lietojamajiem ieziešanas preparātiem.

b) Vērpšanas šķīduma piedevas, vērpšanas piedevas un līdzekļi, ko izmanto sagatavošanai pirmējai vērpšanai (arī kāršanas eļļas, vērpšanas apdares materiāli un lubrikanti): Vismaz 90 % (pārrēķinot sausā materiālā) sastāvā esošo vielu jābūt pietiekami bioloģiski noārdāmām vai izdalāmām notekūdeņu attīrīšanas iekārtās. Šī prasība neattiecas uz sekundārajai vērpšanai paredzētajiem apdares līdzekļiem (vērpšanas lubrikantiem, kondicionēšanas līdzekļiem), pārtīšanas eļļām, placināšanas un šķetināšanas eļļām, vaskiem, adīšanas eļļām, silikoneļļām un neorganiskajām vielām. Novērtēšana un verifikācija: “Pietiekami viegli bioloģiski noārdāms vai izdalāms” saskaņā ar iepriekš definēto a) daļā. Pieteikuma iesniedzējs iesniedz attiecīgo dokumentāciju, drošības datu lapas, testēšanas pārskatus un/vai deklarācijas, norādot testēšanas metodes un iepriekšminētajiem atbilstīgus testēšanas rezultātus, kuri apliecina, ka šis kritērijs ir ievērots visām šādām piedevām vai lietojamajiem sagatavošanas līdzekļiem.

c) Policiklisko aromātisko ogļūdeņražu (PAH ) saturam produkta daļā, kas sastāv no minerāleļļas, jābūt mazākam par 1,0 masas %. Novērtēšana un verifikācija: Pieteikuma iesniedzējs iesniedz attiecīgu dokumentāciju, drošības datu lapas, produktu aprakstus vai deklarācijas, kuros ir norādīts policiklisko aromātisko ogļūdeņražu saturs vai arī apliecināts, ka netiek izmantoti produkti, kas satur minerāleļļas.

11. Biocīdi un biostatiski produkti

a) Hlorfenoli (to sāļi un esteri), PHB un alvorganiskie savienojumi nedrīkst tikt lietoti gatavās produkcijas un pusfabrikātu transportēšanas vai glabāšanas laikā. Novērtēšana un verifikācija: Pieteikuma iesniedzējs iesniedz deklarāciju, ka dzijai, audumam un gatavajiem izstrādājumiem šādas vielas vai savienojumi netiek izmantoti. Ja veic šīs deklarācijas verificēšanu, izmanto šādu testēšanas metodi ar norādīto robežvērtību: attiecīga ekstrakcija, apstrāde ar etiķskābes anhidrīdu, noteikšana kapilārajā gāzes šķidruma hromatogrāfijā, izmantojot elektronu satveres detektoru, pieļaujamais saturs līdz 0,05 ppm.

b) Biocīdi un biostatiski produkti nedrīkst tikt lietoti izstrādājumos tādā vaidā, lai to aktivitāte saglabātos lietošanas posmā. Novērtēšana un verifikācija: Pieteikuma iesniedzējs iesniedz deklarāciju par šādu produktu neizmantošanu.

12. Atkrāsošana un depigmentācija

Atkrāsošanai un depigmentācijai neizmanto smago metālu (izņemot dzelzi) sāļus vai formaldehīdu.

Novērtēšana un verifikācija:

Pieteikuma iesniedzējs iesniedz deklarāciju par šādu vielu neizmantošanu.

13. Svērums

Dzijas un audumu piesūcināšanai to masas palielināšanas nolūkā cērija savienojumus neizmanto.

Novērtēšana un verifikācija:

Pieteikuma iesniedzējs iesniedz deklarāciju par šādu vielu neizmantošanu.

14. Ķīmiskie palīglīdzekļia)

Neizmanto alkilfeniletoksilātus (APEO), lineāros alkilbenzilsulfonātus (LAS), bis(hidrogenēto taukskābju parafīnu alkil) dimetilamonija hlorīdu (DTDMAC), distearildimetilamonija hlorīdu (DSDMAC), di(cietināto taukskābju parafīnu) dimetilamonija hlorīdu (DHTDMAC), etilēndiamīntetraacetātu (EDTA), un dietilēntriamīnpentaacetātu (DTPA), un izmantotie preparāti vai sastāvi nesatur minētās vielas.

Novērtēšana un verifikācija:

Pieteikuma iesniedzējs iesniedz deklarāciju par šādu vielu neizmantošanu.

15. Mazgāšanas un auduma mīkstināšanas līdzekļi, kompleksus veidojošās vielas

Visās pārstrādes vietās, kur izmanto slapjās pārstrādes paņēmienus, vismaz 95 masas % mazgāšanas līdzekļu, vismaz 95 masas % audumu mīkstināšanas līdzekļu un vismaz 95 masas % kompleksus veidojošo vielu no to kopējā izlietotā daudzuma jābūt pietiekami viegli bioloģiski noārdāmiem vai izdalāmiem notekūdeņu attīrīšanas iekārtās.

Novērtēšana un verifikācija:

“Pietiekami viegli bioloģiski noārdāms vai izdalāms” ir definēts iepriekš pie kritērija, kas attiecas uz šķiedras un dziju apdares materiāliem un palīglīdzekļiem. Pieteikuma iesniedzējs iesniedz attiecīgo dokumentāciju, drošības datu lapas, testēšanas pārskatus un/vai deklarācijas, norādot testēšanas metodes un iepriekšminētajiem atbilstīgus testēšanas rezultātus, kuri apliecina, ka šis kritērijs ir ievērots attiecībā uz visiem lietojamajiem mazgāšanas līdzekļiem, audumu mīkstināšanas līdzekļiem un kompleksus veidojošām vielām.

16. Balinātāji

Parasti AOX emisijas balināšanas notekūdeņos ir mazākas nekā 40 mg Cl/kg. Emisijas līmenis nedrīkst pārsniegt 100 mg Cl/kg šādos gadījumos:

— attiecībā uz linšķiedru un citām lūksnes šķiedrām,

— attiecībā uz kokvilnu, kuras polimerizācijas pakāpe ir mazāka nekā 1 800 un kas paredzēta baltiem gataviem ražojumiem.

Šī prasība neattiecas uz mākslīgo celulozes šķiedru ražošanu.

Pieteikuma iesniedzējs iesniedz deklarāciju par to, ka netiek izmantoti hloru saturoši balinātāji, vai testēšanas pārskatu, kura sagatavošanai izmantota šāda testēšanas metode: ISO 9562 vai prEN 1485.

17. Piemaisījumi krāsvielām

Jonogēnu piemaisījumu saturs izmantotajās krāsvielās nedrīkst pārsniegt: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

Novērtējot atbilstību norādītajām vērtībām, kuras attiecas tikai uz piemaisījumiem, neņem vērā metālus, kas ietilpst krāsvielu molekulu sastāvā (piemēram, metālu kompleksu krāsvielas, dažas reaģējošās krāsvielas u.c.).

Pieteikuma iesniedzējs iesniedz deklarāciju par atbilstību.

18. Piemaisījumi pigmentiem

Jonogēnu piemaisījumu saturs izmantotajos pigmentos nedrīkst pārsniegt: As 50 ppm; Ba 100 ppm, Cd 50 ppm; Cr 100 ppm; Hg 25 ppm; Pb 100 ppm; Se 100 ppm Sb 250 ppm; Zn 1 000 ppm.

Pieteikuma iesniedzējs iesniedz deklarāciju par atbilstību.

19. Krāsošana, izmantojot hroma kodinātāju

Nav pieļaujams krāsošanā izmantot hroma kodinātājus.

Pieteikuma iesniedzējs iesniedz deklarāciju par šādu vielu neizmantošanu.

20. Metālu kompleksu krāsvielas

Ja lieto metālu kompleksu krāsvielas uz vara, hroma vai niķeļa bāzes:

a) krāsojot celulozi, gadījumos, kad metālu kompleksu krāsvielas ir krāsvielas komponenti, notekūdeņu attīrīšanas iekārtās (vietējās vai centralizētajās) drīkst novadīt ne vairāk kā 20 % lietotās (procesam izmantotās) krāsvielas. Visos pārējos gadījumos, kad metālu kompleksu krāsvielas ir krāsvielas komponenti, notekūdeņu attīrīšanas iekārtās (vietējās vai centralizētajās) drīkst novadīt ne vairāk kā 7 % lietotās (procesam izmantotās) krāsvielas. Pieteikuma iesniedzējs iesniedz deklarāciju par to, ka metālu kompleksu krāsvielas netiek izmantotas, vai dokumentāciju un testēšanas pārskatus, kuru sagatavošanai izmantotas šādas testēšanas metodes: ISO 8288 Cu un Ni noteikšanai; ISO 9174 vai prEN 1233 Cr noteikšanai.

b) emisijas ūdenī pēc notekūdeņu attīrīšanas nepārsniedz 75 mg/kg Cu (šķiedras, dzijas un auduma krāsošanai); Cr 50 mg/kg; Ni 75 mg/kg. Pieteikuma iesniedzējs iesniedz deklarāciju par to, ka metālu kompleksu krāsvielas netiek izmantotas, vai dokumentāciju un testēšanas pārskatus, kuru sagatavošanai izmantotas šādas testēšanas metodes: ISO 8288 Cu un Ni noteikšanai; ISO 9174 vai prEN 1233 Cr noteikšanai.

21. Azokrāsvielas

Neizmanto tādas azokrāsvielas, kurām sadaloties, rodas šādi aromātiskie amīni:







4-aminobifenils (92–67–1) benzidīns (92–87–5) 4-hlor-o-toluidīns (95–69–2) 2-naftilamīns (91–59–8) o-amino-azotoluols (97–56–3) 2-amino-4-nitrotoluols (99–55–8) p-hloranilīns (106–47–8) 2,4-diaminoanizols (615–05–4) 4,4'-diaminodifenilmetāns (101–77–9) 3,3'-dihlorbenzidīns (91–94–1) 3,3'-dimetoksibenzidīns (119–90–4) 3,3'-dimetilbenzidīns (119–93–7) 3,3'-dimetil-4,4'-diaminodifenilmetāns (838–88–0) p-krezidīns (120–71–8) 4,4'-metilēn-bis — (2-hloranilīns) (101–14–4) 4,4'-oksidianilīns (101–80–4) 4,4'-tiodianilīns (139–65–1) o-toluidīns (95–53–4) 2,4-diaminotoluols (95–80–7) 2,4,5-trimetilanilīns (137–17–7) 4-aminoazobenzols (60–09–3) o — anizidīns (90–04–0)

Novērtēšana un verifikācija:

Pieteikuma iesniedzējs iesniedz deklarāciju par šādu krāsvielu neizmantošanu. Ja veic šīs deklarācijas verificēšanu, izmanto šādu testēšanas metodi ar norādīto robežvērtību: Vācijas metode B-82.02 vai Francijas metode XP G 08-014, pieļaujamā koncentrācija — līdz 30 ppm. (Piezīme: attiecībā uz 4-aminoazobenzolu iespējams iegūt šķietami pozitīvu rezultātu, tāpēc ieteicams pārliecināties par tā klātbūtni).

22. Krāsvielas, kas ir kancerogēni, mutagēni vai reproduktīvajai funkcijai toksiski savienojumi

a) nedrīkst izmantot šādas krāsvielas: C. I. Basic Red 9 C. I. Disperse Blue 1 C. I. Acid Red 26 C. I. Basic Violet 14 C. I. Disperse Orange 11 C. I. Direct Black 38 C. I. Direct Blue 6 C. I. Direct Red 28 C. I. Disperse Yellow 3 Novērtēšana un verifikācija: Pieteikuma iesniedzējs iesniedz deklarāciju par šādu krāsvielu neizmantošanu.

b) Nnav atļauts izmantot krāsvielas vai krāsvielu preparātus, kas satur vairāk par 0,1 masas % vielas, kurām lietošanas laikā ir piešķirtas vai var tikt piešķirtas šādas riska frāzes (vai to kombinācijas): R40 (ierobežoti pierādījumi par kancerogēnu ietekmi), R45 (sekmē ļaundabīgu audzēju attīstību), R46 (var radīt pārmantojamus ģenētiskus defektus), R49 (ieelpojot var izraisīt ļaundabīgus audzējus), R60 (var kaitēt cilvēka reproduktīvajām spējām), R61 (var kaitēt augļa attīstībai), R62 (iespējams kaitējuma risks cilvēka reproduktīvajām spējām), R63 (iespējams kaitējuma risks augļa attīstībai), R68 (iespējami neatgriezeniskas iedarbības draudi), kas noteiktas Padomes 1967. gada 27. jūnija Direktīvā 67/548/EEK par normatīvu un administratīvu aktu tuvināšanu attiecībā uz bīstamu vielu klasificēšanu, iesaiņošanu un marķēšanu ( 5 ), un tās turpmākajos grozījumos. Novērtēšana un verifikācija: Pieteikuma iesniedzējs iesniedz deklarāciju par šādu krāsvielu neizmantošanu.

23. Krāsvielas ar iespējamu sensibilizējošu iedarbību.

Šādas skābās un bāziskās krāsvielas ar iespējamu sensibilizējošu iedarbību izmanto tikai tad, ja krāsotās dzijas vai auduma krāsojuma noturība ir vismaz 4:







C. I. Disperse Blue 3 C. I. 61 505 C. I. Disperse Blue 7 C. I. 62 500 C. I. Disperse Blue 26 C. I. 63 305 C. I. Disperse Blue 35 C. I. Disperse Blue 102 C. I. Disperse Blue 106 C. I. Disperse Blue 124 C. I. Disperse Orange 1 C. I. 11 080 C. I. Disperse Orange 3 C. I. 11 005 C. I. Disperse Orange 37 C. I. Disperse Orange 76 (iepriekšējais apzīmējums Orange 37) C. I. Disperse Red 1 C. I. 11 110 C. I. Disperse Red 11 C. I. 62 015 C. I. Disperse Red 17 C. I. 11 210 C. I. Disperse Yellow 1 C. I. 10 345 C. I. Disperse Yellow 9 C. I. 10 375 C. I. Disperse Yellow 39 C. I. Disperse Yellow 49

Novērtēšana un verifikācija:

Pieteikuma iesniedzējs iesniedz deklarāciju par to, ka šādas krāsvielas netiek izmantotas, vai testēšanas pārskatu, kura sagatavošanai izmantota šāda krāsojuma noturības noteikšanas metode: ISO 105-E04 (skābās un bāziskās, salīdzinājums ar jauktu šķiedru audumu).

24. Halogenēti nesēji poliesterim

Halogenētus nesējus neizmanto.

Novērtēšana un verifikācija:

Pieteikuma iesniedzējs iesniedz deklarāciju par šādu vielu neizmantošanu.

25. Apdruka

a) Izmantotajās trafaretspiedes pastās nav vairāk kā 5 % gaistošu organisko savienojumu (GOS):, t.i., tādu organisku vielu, kam tvaika spiediens 293,15 K temperatūrā ir 0,01 kPa vai lielāks, vai kam konkrētajos izmantošanas apstākļos ir atbilstīga gaistamība). Novērtēšana un verifikācija: Pieteikuma iesniedzējs iesniedz deklarāciju, ka apdrukāšana netiek veikta, vai deklarāciju kopā ar attiecīgu dokumentāciju, kas apliecina atbilstību.

b) Nav atļauts izmantot trafaretspiedi, kam pamatā plastisols. Novērtēšana un verifikācija: Pieteikuma iesniedzējs iesniedz deklarāciju, ka apdrukāšana netiek veikta, vai deklarāciju kopā ar attiecīgu dokumentāciju, kas apliecina atbilstību.

26. Formaldehīds

Brīvā un daļēji hidrolizējamā formaldehīda saturs gatavos audumos, kas ir tiešā kontaktā ādu, nepārsniedz 30 ppm audumos, bet visos pārējos audumos 300 ppm.

Novērtēšana un verifikācija:

Pieteikuma iesniedzējs iesniedz deklarāciju par to, ka netiek izmantoti formaldehīdu saturoši produkti, vai testēšanas pārskatu, kura sagatavošanai izmantota šāda testēšanas metode: EN ISO 14184-1.

27. Mitrās apstrādes procesu notekūdeņi

a) ĶSP gada vidējā vērtība tādiem mitrās apstrādes procesu vietējās vai centralizētās attīrīšanas iekārtās attīrītiem notekūdeņiem (izņemot neattaukotas vilnas mazgāšanas notekūdeņus un linu mērcēšanas notekūdeņus), kurus novada virszemes ūdeņos, nepārsniedz 25 g/kg. Novērtēšana un verifikācija: Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus, kas sagatavoti izmantojot metodi ISO 6060, par atbilstību šim kritērijam.

b) Turklāt, ja vietējās attīrīšanas iekārtās attīrītos notekūdeņus novada tieši virszemes ūdeņos, to pH ir 6 līdz 9 (ja vien saņemošo ūdeņu pH nav ārpus minētā intervāla) un temperatūra nav augstāka par 40 °C (ja vien saņemošo ūdeņu temperatūra nav augstāka). Novērtēšana un verifikācija: Pieteikuma iesniedzējs kopā ar atbilstības deklarāciju iesniedz sīku dokumentāciju un/vai testēšanas pārskatus par atbilstību šim kritērijam.

28. Antipirēni

Nav atļauts izmantot antipirēnus vai antipirēnu preparātus, kas satur vairāk par 0,1 masas % vielas, kurām lietošanas laikā ir piešķirtas vai var tikt piešķirtas šādas riska frāzes (vai to kombinācijas):

R40 (ierobežoti pierādījumi par kancerogēnu ietekmi),

R45 (sekmē ļaundabīgu audzēju attīstību),

R46 (var radīt pārmantojamus ģenētiskus defektus),

R49 (ieelpojot var izraisīt ļaundabīgus audzējus),

R50 (ļoti toksisks ūdens organismiem),

R51 (toksisks ūdens organismiem),

R52 (kaitīgs ūdens organismiem),

R53 (var radīt ilglaicīgu negatīvu ietekmi ūdens vidē)

R60 (var kaitēt cilvēka reproduktīvajām spējām),

R61 (var kaitēt augļa attīstībai),

R62 (iespējams kaitējuma risks cilvēka reproduktīvajām spējām),

R63 (iespējams kaitējuma risks augļa attīstībai),

R68 (iespējami neatgriezeniskas iedarbības draudi)

kā definēts Padomes Direktīvā 67/548/EEK un tās turpmākos grozījumos.

Šī prasība neattiecas uz antipirēniem tad, ja tie lietoti maina ķīmiskās īpašības tā, ka uz tiem vairs nevar attiecināt kādu no iepriekš minētajām riska frāzēm, un ja apstrādātajā dzijā vai mazāk par 0,1 % no antipirēna pēc lietošanas paliek sākotnējā veidā.

Novērtēšana un verifikācija:

Pieteikuma iesniedzējs iesniedz deklarāciju par to, ka antipirēnus neizmanto, vai norāda, kādus izmanto, un iesniedz dokumentāciju (piemēram, drošības datu lapas) un/vai deklarācijas, kurās norādīts, ka attiecīgie antipirēni atbilst šim kritērijam.

29. Apreti saraušanās novēršanai

Halogēnus saturošas vielas saraušanās novēršanai izmanto tikai kārstai vilnai.

Novērtēšana un verifikācija:

Pieteikuma iesniedzējs iesniedz deklarāciju par šādu vielu neizmantošanu (ja vien tās neizmanto kārstai vilnai).

30. Apreti

Nav atļauts izmantot apretus vai apretu preparātus, kas satur vairāk par 0,1 masas % vielas, kurām lietošanas laikā ir piešķirtas vai var tikt piešķirtas šādas riska frāzes (vai to kombinācijas):

R40 (ierobežoti pierādījumi par kancerogēnu ietekmi),

R45 (sekmē ļaundabīgu audzēju attīstību),

R46 (var radīt pārmantojamus ģenētiskus defektus),

R49 (ieelpojot var izraisīt ļaundabīgus audzējus),

R50 (ļoti toksisks ūdens organismiem),

R51 (toksisks ūdens organismiem),

R52 (kaitīgs ūdens organismiem),

R53 (var radīt ilglaicīgu negatīvu ietekmi ūdens vidē)

R60 (var kaitēt cilvēka reproduktīvajām spējām),

R61 (var kaitēt augļa attīstībai),

R62 (iespējams kaitējuma risks cilvēka reproduktīvajām spējām),

R63 (R63 (iespējams kaitējuma risks augļa attīstībai),

R68 (iespējami neatgriezeniskas iedarbības draudi)

kā definēts Padomes Direktīvā 67/548/EEK un tās turpmākos grozījumos.

Novērtēšana un verifikācija:

Pieteikuma iesniedzējs iesniedz deklarāciju par to, ka apretus neizmanto, vai norāda, kādus izmanto, un iesniedz dokumentāciju (piemēram, drošības datu lapas) un/vai deklarācijas, kurās norādīts, ka attiecīgie apreti atbilst šim kritērijam.

31. Pildījums

a) Pildījuma materiāls, kas sastāv no tekstilšķiedrām, atbilst attiecīgajiem tekstilšķiedrām noteiktajiem kritērijiem (Nr. 1 līdz 9).

b) Pildījuma materiāls atbilst 11. kritērijam “Biocīdi un biostatiski produkti” un 26. kritērijam “Formaldehīds”.

c) Mazgāšanas līdzekļi un citas ķīmiskās vielas, kuras izmanto pildījuma materiāla (pūku, putnu spalvu, dabīgo vai mākslīgo šķiedru mazgāšanai) atbilst 14. kritērijam “Ķīmiskie palīglīdzekļi” un 15. kritērijam “Mazgāšanas un auduma mīkstināšanas līdzekļi, kompleksus veidojošās vielas”. Novērtēšana un verifikācija: Saskaņā ar norādījumiem par attiecīgajiem kritērijiem.

32. Pārklājumi, lamināti un membrānas

a) Izstrādājumi, kas izgatavoti no poliuretāna, attiecībās uz alvorganiskajiem savienojumiem atbilst 3.a) kritērijam, bet attiecībā uz aromātisko diizocianātu emisijām gaisā atbilst 3.b) kritērijam. Novērtēšana un verifikācija: Saskaņā ar norādījumiem par attiecīgajiem kritērijiem.

b) Izstrādājumi no poliestera atbilst 8.a kritērijam attiecībā uz antimona saturu, un 8.b kritērijam attiecībā uz GOS emisijām polimerizācijas laikā. Novērtēšana un verifikācija: Saskaņā ar norādījumiem par attiecīgajiem kritērijiem.

c) Pārklājumu, laminātu un membrānu ražošanai nedrīkst izmantot plastifikatorus vai šķīdinātājus, kuriem lietošanas laikā ir piešķirtas vai var tikt piešķirtas šādas riska frāzes (vai to kombinācijas): R40 (ierobežoti pierādījumi par kancerogēnu ietekmi), R45 (sekmē ļaundabīgu audzēju attīstību), R46 (var radīt pārmantojamus ģenētiskus defektus), R49 (ieelpojot var izraisīt ļaundabīgus audzējus), R50 (ļoti toksisks ūdens organismiem), R51 (toksisks ūdens organismiem), R52 (kaitīgs ūdens organismiem), R53 (var radīt ilglaicīgu negatīvu ietekmi ūdens vidē), R60 (var kaitēt cilvēka reproduktīvajām spējām), R61 (var kaitēt augļa attīstībai), R62 (iespējams kaitējuma risks cilvēka reproduktīvajām spējām), R63 (R63 (iespējams kaitējuma risks augļa attīstībai), R68 (iespējami neatgriezeniskas iedarbības draudi) kā definēts Padomes Direktīvā 67/548/EEK un tās turpmākos grozījumos. Novērtēšana un verifikācija: Pieteikuma iesniedzējs iesniedz deklarāciju par šādu plastifikatoru vai šķīdinātāju neizmantošanu.

33. Energoresursu un ūdens patēriņš

Pieteikuma iesniedzējs brīvprātīgisniedz sīku informāciju par ūdens un enerģijas patēriņu ražotnēs vērpšanai, adīšanai, aušanai un mitrajai apstrādei.

Novērtēšana un verifikācija:

Pieteikuma iesniedzējam brīvprātīgi jāsniedz iepriekšminētā informācija.

PIEMĒROTĪBAS LIETOŠANAI KRITĒRIJI

Turpmāk noteiktie kritēriji attiecas uz krāsotu dziju, gatavu(-iem) audumu(-iem) vai arī gataviem ražojumiem, veicot vajadzīgo testēšanu.

34. Izmēru maiņa mazgāšanā un krāsošanā

Informācijai par izmēru maiņu (%) jānorāda uz etiķetes par kopšanu un uz iepakojuma un/vai citā informācijā par izstrādājumu, ja izmēru maiņa pārsniedz:

— 2 % (garumā un platumā) aizkariem un mēbeļaudumiem, kas ir mazgājami un noņemami,

— 6 % (garumā un platumā) pārējiem austajiem izstrādājumiem,

— 8 % (garumā un platumā) pārējiem trikotāžas izstrādājumiem,

— 8 % (garumā un platumā) dvieļu frotē audumiem.

Šis kritērijs neattiecas uz:

— šķiedru un dziju,

— uz izstrādājumiem, kuriem ir skaidrs marķējums “tikai ķīmiski tīrāms” vai tamlīdzīgs uzraksts (ciktāl šāds marķējums ir parasts šādiem ražojumiem),

— mēbeļaudumiem, kas nav noņememi un mazgājami.

Novērtēšana un verifikācija:

Pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ISO 5077, kas pārveidota šādi: mazgāšana trīs reizes temperatūrā, kas norādīta uz ražojuma, sausinot centrifūgā pēc katra mazgāšanas cikla, ja vien uz ražojuma par sausināšanu nav norādīts citādi, temperatūrā, kas norādīta uz ražojuma, mazgājamais daudzums (2 kg vai 4 kg) atkarībā no mazgāšanas simbola. Ja kāds no norādītajiem ierobežojumiem tiek pārsniegts, iesniedz kopšanas etiķetes un iepakojuma kopiju, un/vai citu informāciju par produktu.

35. Krāsu izturība pret nomazgāšanos

Krāsu izturība pret nomazgāšanos ir vismaz 3 līdz 4 krāsas maiņai un vismaz 3 līdz 4 krāsojuma plankumainībai.

Šis kritērijs neattiecas uz ražojumiem, uz kuriem ir skaidrs marķējums “tikai ķīmiski tīrāms” (dry clean only) vai tamlīdzīgs uzraksts (ciktāl šāds marķējums ir parasts šādiem ražojumiem), baltajiem izstrādājumiem, nekrāsotiem un neapdrukātiem izstrādājumiem, kā arī nemazgājamiem mēbeļu audumiem.

Novērtēšana un verifikācija:

Pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ISO 105 C06 (mazgāšana vienu reizi temperatūrā, kas norādīta uz ražojuma, ar perborātu saturošu pulveri).

36. Krāsu izturība pret sviedriem (skābēm un sārmiem)

Krāsu izturība pret sviedriem (skābēm un sārmiem) ir vismaz 3 līdz 4 (krāsas maiņa un plankumains krāsojums).

Pieļaujama izturība 3, ja audums ir tumšā krāsā (standarta dziļums > 1/1), un tas izgatavots no reģenerētas vilnas vai satur vairāk nekā 20 % zīda.

Šis kritērijs neattiecas uz baltiem izstrādājumiem, uz nekrāsotiem un neapdrukātiem izstrādājumiem, mēbeļu audumiem, aizkariem un līdzīgiem iekštelpu izdaiļošanai paredzētiem tekstilizstrādājumiem.

Novērtēšana un verifikācija:

Pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ISO 105 E04 (skābās un bāziskās, salīdzinājums ar jauktu šķiedru audumu).

37. Krāsu izturība pret noberšanos mitrā veidā

Krāsu izturībai pret noberšanos mitrā veidā jābūt no 2 līdz 3. Izturība 2 pieļaujama ar indigo krāsotam rupjam kokvilnas audumam džinsiem.

Šis kritērijs neattiecas uz baltajiem izstrādājumiem, un uz nekrāsotiem un neapdrukātiem izstrādājumiem.

Novērtēšana un verifikācija:

Pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ISO 105 X12.

38. Krāsu izturība pret noberšanos sausā veidā

Krāsu izturībai pret noberšanos sausā veidā jābūt vismaz 4.

Izturība 3 līdz 4 pieļaujama ar indigo krāsotam rupjam kokvilnas audumam džinsiem.

Šis kritērijs neattiecas uz baltiem izstrādājumiem, uz nekrāsotiem un neapdrukātiem izstrādājumiem, aizkariem un līdzīgiem iekštelpu izdaiļošanai paredzētiem tekstilizstrādājumiem.

Novērtēšana un verifikācija:

Pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ISO 105 X12.

39. Krāsu izturība pret gaismu

Mēbeļaudumu, aizkaru audumu vai drapēriju audumu krāsu izturībai pret gaismu jābūt vismaz 5. Visu pārējo izstrādājumu krāsu izturībai pret gaismu ir jābūt vismaz 4.

Izturība 4 ir pieļaujama, ja mēbeļaudums, aizkaru audums vai drapēriju audums ir gaišā krāsā (standarta dziļums < 1/12), un tas satur vairāk par 20 % vilnas vai citu dzīvnieku šķiedru vai vairāk par 20 % zīda, vai vairāk par 20 % linšķiedras vai citu lūksnes šķiedru.

Šī prasība neattiecas uz matraču audumu un apakšveļu.

Novērtēšana un verifikācija:

Pieteikuma iesniedzējs iesniedz testēšanas pārskatu, kura sagatavošanai izmantota šāda testēšanas metode: ISO 105 B02.

40. Informācija uz ekomarķējuma

Ekomarķējuma 2. ailē iekļauj šādu tekstu:

— mazs ūdens piesārņojums,

— ierobežots daudzums bīstamo vielu,

— attiecas uz visu ražošanas procesu.

Novērtēšana un verifikācija:

Pieteikumam iesniedzējs pievieno ražojuma iepakojuma paraugu, uz kura ir marķējums, un attiecīgu deklarāciju par atbilstību šim kritērijam.